Αλεσάντρα Τσελέτι
Η **Αλεσσάντρα Τσελέτι** (ιταλικά: Alessandra Celletti) (γενν. 6 Ιουνίου 1966) είναι Ιταλίδα πιανίστρια, τραγουδίστρια, τραγουδοποιός και συνθέτρια της κλασικής μουσικής.

Βιογραφία
---------

Προέρχεται από ένα καθαρά κλασικό υπόβαθρο, αποφοιτώντας απο το Ωδείο Σάντα Σεσίλια της Ρώμης. Τελειοποίησε τις σπουδές της με την Βέρα Γκόμπι Μπελκρέντι. Έχει παίξει στην Ιταλία, στην Αγγλία, στη Γερμανία, στην Πορτογαλία, στη Δανία, στην Τσεχία, στην Αυστρία, στην Ισπανία, στις Η.Π.Α.στη Μοζαμβίκη, στην Τυνησία, στην Ινδία. Το 2006 κυκλοφόρησε το άλμπουμ «Ποιος θα μου δώσει φτερά».

Στο ρεπερτόριο της περιλαμβάνονται συνθέσεις των: Ερίκ Σατί, Κλωντ Ντεμπυσί, Μωρίς Ραβέλ, Μπαλντασάρε Γκαλούπι, Λέος Γιάνατσεκ, Γκουρτζίεφ/Ντε Χάρτμαν, Σκοτ Τζόπλιν, Τζον Κέιτζ και Φίλιπ Γκλας. Το 2007 δημοσίευσε το <<The Golden Fly>> στην Kha Records. Το 2008 το άλμπουμ <<Way Out>> LTM, Cui Sound, με μίξη ήχων: πιάνου, κρουστών, φωνής. Η Τσελέτι έχει συνεργαστεί με τη Σουηδέζα εννοιολογική καλλιτέχνιδα Παβλίνα Γουόλενμπεργκ Όλσον, τον σαξοφωνίστα Νίκολα Αλεσίνι, τον ντράμερ Μαρτσέλο Πιτσινίνι, τον ποιητή Μπέπε Κόστα, τον πολυτάλαντο Λούκα Βενιτούτσι, τον κοντραμπασίστα Ντάνιελ Έρκολι, τον βιολονίστα Μαουρίτσιο Μανσουέτι, τον ντράμερ Τσαρλς Χέιγουορντ, τον συνθέτη Λόρενς Μπάλα, τον ηθοποιό Φλάβιο Μπούτσι, την χορεύτρια Γκλόρια Πομάρντι, τον καλλιτέχνη Τζόρτζιο Αντρεότα Κάλο, τον καλλιτέχνη Ρέι Σεζάρ, τον Άγγλο συνθέτη Μαρκ Τράνμερ (γνωστό και ως GNAC), με τον οποίο κυκλοφόρησε το άλμπουμ <<Οι Ερυθρές Σελίδες >>. Επίσης με τον συνθέτη της σύγχρονης πειραματικής μουσικής Χανς Τζόακιμ Ρεντέλιους.

Το 2011 η Τσελέτι δημοσιεύει το δέκατο τρίτο άλμπουμ της με τίτλο <<Crazy Girl Blue >>, παράλληλα δημοσιεύει <<Σκίτσα της Σακατζαγουία>> σε περιορισμένο αριθμό αντιτύπων,μόλις 200 αριθμημένα. Το συγκεκριμένο έργο είναι αφιερωμένο στην ιθαγενή της Βόρειας Αμερικής και Αμερικανή ηρωίδα Σακατζαγουία.

Το 2011 η Τσελέτι συνέθεσε μαζί με το Γερμανό υπερρεαλιστή καλλιτέχνη Τζάαν Πάτερσον το σάουντρακ-λεύκωμα που συνοδεύει την κυκλοφορία του μυθιστορήματος του George Bataille <<W.C.>>, για τον εκδότη της Transeuropa. Το 2016 κυκλοφόρησε το έργο Working on Satie,ένα έργο μαζί με τον εικαστικό καλλιτέχνη Onze. Το έργο χάρη στην εκστρατεία του crowdfunding έγινε CD και DVD, και έκανε ρεκόρ πωλήσεων στο φεστιβάλ Romaeuropa 2016.

Πιάνο-πιάνο στο δρόμο
---------------------

Το καλοκαίρι του 2013 η Τσελέτι έθεσε σε εφαρμογή το σχέδιο της για '''πιάνο-πιάνο στο δρόμο'''. Ολόκληρη η διαδρομή γυρίστηκε σε ντοκυμαντέρ του Marco Carlucci of Prima Film,και επιλέχθηκε στο Διεθνές Φεστιβάλ Κινηματογράφου του Έντμοντον στον Καναδά,καθώς και στο Φεστιβάλ Ζαγκρέμπ Ντόξ στην Κροατία. Το τρέιλερ κέρδισε το '''Roma Videoclip Award-ο Κινηματογράφος συναντά τη μουσική''' ΧΧΙ έκδοση, ενώ το ντοκυμαντέρ κέρδισε το διαγωνισμό '''DOC Travel'' της Φλωρεντίας.

Παραπομπές
----------

1. ↑  (Αγγλικά) *Discogs*. 1544799. Ανακτήθηκε στις 9  Οκτωβρίου 2017.
2. ↑  «Classical Events: Planet Tree Music Festival: Alessandra Celletti & Keith Barnard». *Classical Events* (στα Αγγλικά). Ανακτήθηκε στις 21 Δεκεμβρίου 2017.
3. ↑  «Alessandra Celletti dá um concerto em Lagos» (στα αγγλικά).. Ανακτήθηκε στις 2017-12-21.
4. ↑  «ALESSANDRA CELLETTI in concerto». *www.iicsanfrancisco.esteri.it* (στα Ιταλικά). Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 21 Δεκεμβρίου 2017.
5. ↑  «Roedelius & Celletti in New York City for rare concert (in support of new Transparency Records album)». *BrooklynVegan* (στα Αγγλικά). Ανακτήθηκε στις 21 Δεκεμβρίου 2017.
6. ↑  «GNAC with ALESSANDRA CELLETTI, "The Red Pages" (2010, Vertical Features/Goodfellas)». *distorsioni-it.blogspot.it*. Ανακτήθηκε στις 21 Δεκεμβρίου 2017.
7. ↑  «"Working on Satie", l'universo sospeso di Alessandra Celletti e Onze in scena al Romaeuropa Festival | LoudVision». *www.loudvision.it* (στα Ιταλικά). Αρχειοθετήθηκε από το πρωτότυπο στις 1 Δεκεμβρίου 2017. Ανακτήθηκε στις 21 Δεκεμβρίου 2017.
8. ↑  «Alessandra Celletti pianista on the road "Concerti ovunque a bordo di un camion" - Roma - Repubblica.it». *Roma - La Repubblica*. 2013-05-30.. Ανακτήθηκε στις 2017-12-21.
9. ↑  FILMA, ZAGREBDOX - MEĐUNARODNI FESTIVAL DOKUMENTARNOG. «Piano Piano on the Road / Musical Globe / Official Programme / Program / 2015 / ZAGREBDOX International documentary film festival». *zagrebdox.net* (στα Αγγλικά). Ανακτήθηκε στις 21 Δεκεμβρίου 2017.
10. ↑  «Alessandra Celletti pianista on the road "Concerti ovunque a bordo di un camion" - Roma - Repubblica.it». *Roma - La Repubblica*. 2013-05-30.. Ανακτήθηκε στις 2017-12-21.